EASON มั่นใจปีนี้รายได้ปีนี้โต 10% เล็งเพิ่มสัดส่วนส่งออกต่างประเทศเป็น 23-25%
EASON มั่นใจปีนี้รายได้ปีนี้โต 10% เล็งเพิ่มสัดส่วนส่งออกต่างประเทศเป็น 23-25%
5 มิ.ย. 2558

นางสาวเพชรรัตน์ เอกแสงกุล กรรมการผู้จัดการ บริษัท อีซึ่น เพ้นท์ จำกัด (มาหชน) หรือ EASON เปิดเผยว่า บริษัทมั่นใจรายได้ปี 58 เติบโต 10% จากปีก่อนที่มีรายได้ 503.7 ล้านบาท เนื่องจากมีคำสั่งซื้อพ่นสีบรรจุภัณฑ์เครื่องดื่มจากลูกค้าเข้ามาเป็นจำนวนมากตั้งแต่ต้นปีที่ผ่านมา ประกอบกับสภาพอากาศที่ร้อนส่งผลให้มียอดคำสั่งซื้อเข้ามาเป็นจำนวนมาก
อย่างไรก็ตาม บริษัทยังมั่นใจว่ากำไรสุทธิจะเติบโตในทิศทางเดียวกับรายได้ เนื่องจากการควบคุมต้นทุนการผลิตที่มีประสิทธิภาพและค่าเงินบาทที่อ่อนค่าทำให้รายได้จากต่างประเทศที่เข้ามาเพิ่มขึ้นเมื่อแปลงสกุลเป็นเงินบาทจะทำให้อัตรากำไรขั้นต้นอยู่ที่ 35-40% และอัตรากำไรสุทธิจะอยู่ที่ 16% ซึ่งใกล้เคียงกับปี 56 อยู่ที่ 16.4%
สำหรับสัดส่วนรายได้ต่างประเทศปีนี้ตั้งเป้าจะเพิ่มขึ้นอีก 3-5% มาอยู่ที่ 23-25% จากปัจจุบันอยู่ที่ 20% โดยเฉพาะจากการลงทุนตั้งโรงงานในอินโดนีเซียเพิ่มเข้ามา ซึ่งปัจจุบันอยู่ระหว่างรออนุมัติคำสั่งซื้อจากลูกค้า คาดว่าจะสร้างรายได้เข้ามาในปีนี้ ปัจจบัน บริษัทมีการรับรู้รายได้จากการลงทุนตั้งโรงงานในประเทศเวียดนาม รายได้ทยอยรับรู้มาตั้งแต่ปี 57 และ สำนักงานในมาเลเซียเพื่อเป็นฐานในการขยายกลุ่มลูกค้าของบริษัทมากขึ้น